ועדת החינוך, התרבות והספורט, כנסת 17, פרוטוקול מספר 194, 2007-05-15 11:00

מיכאל מלכיאור: שלום, אני פותח את ישיבת הוועדה.

מיכאל מלכיאור: אנו שמחים להכין את הצעת החוק של מגאלי והבה, שהוא גם סגן יו"ר הכנסת וגם חבר טוב.

מיכאל מלכיאור: אני לא אדבר על הערכים העקרוניים של החוק הזה, כי כבר הרחבנו בזה וציינו את החשיבות של העדה ושל הפעילות.

מיכאל מלכיאור: למה צריכים את החוק הזה, זה ברור לכולנו.

מיכאל מלכיאור: מאחר וכך, אני מציע שנתחיל לעבוד על החוק.

מיכאל מלכיאור: היועצת המשפטית שלנו תנחה אותנו.

מירב ישראלי: יש הסתייגויות של סיעת חד"ש בנוגע לשם החוק.

דב חנין: כיוון שהחוק הוא חוק שאנו תומכים בו, אני לא רוצה לקחת הרבה זמן מזמנה של הוועדה.

דב חנין: אני אומר את הרעיון המרכזי, שעומד בייסודן של כל ההסתייגויות האלה.

דב חנין: אנו חושבים שהביטוי הנכון שבו החוק צריך להשתמש, הוא הביטוי "ערבי דרוזי".

דב חנין: זה נכון גם לגבי שם החוק וגם לגבי מקומות אחרים שבהם הביטוי מופיע.

דב חנין: אנחנו חושבים, שבמציאות הישראלית יש טעם חשוב להדגיש את העובדה שהעדה הדרוזית בישראל היא חלק בלתי נפרד מהמיעוט הלאומי שחי בארץ הזאת.

דב חנין: זה נועד לחזק את המטרות הבסיסיות של החוק, ולהפוך אותן ליותר מתאימות למציאות.

דב חנין: אנו מציעים גם לחזק את נציגות התאחדות הסופרים הערביים במוסדות המרכז למורשת העדה הערבית הדרוזית.

דב חנין: אנו חושבים שייצוג כזה יכול לתרום.

דב חנין: אגב, חלק נכבד מהסופרים והמשוררים בשפה הערבית בישראל שייכים לעדה הדרוזית.

דב חנין: יש בהחלט מקום לחזק את הנציגות הזאת במוסדות של המרכז המוצע.

מגלי והבה: אני מופתע שבמפלגה שישנם שני ערבים ויהודי אחד, שולחים את היהודי לנמק.

דב חנין: ערבים ויהודים אצלנו זה אותו דבר.

מגלי והבה: אני מקיר ומעריך את חה"כ חנין, ואני יודע שבדרך כלל הוא בחור יסודי, שקורא את החומר לפני שהוא מגיב עליו.

מגלי והבה: גם בזה הוא נכשל.

מגלי והבה: אנחנו יודעים איפה נולדנו ומאיפה באנו.

מגלי והבה: אנחנו לא צריכים את האפוטרופוסיות של אף אחד.

מגלי והבה: כאשר אנו מדברים על עצמנו כעדה נפרדת בעלת תרבות, הווי ואמונה, אנו מבינים למה החלטנו להקים את בית המורשת הזה.

מגלי והבה: אם אדוני היה מתעמק וקורא את החומר, הוא לא היה צריך להעלות את הדברים האלה.

מגלי והבה: כל ניסיון פוליטי נלוז לנסות ולהשתמש בחוקים האלה כדי להחליש או לבטל את קיומה של העדה הדרוזית, אנו דוחים.

מגלי והבה: בלבנון ובסוריה, ששם יש שני משטרים שונים, העדה הדרוזית קיימת בפני עצמה.

מגלי והבה: יש לה את המורשת שלה ואת התרבות שלה, והיא לא מוגדרת כערבית-דרוזית.

מגלי והבה: יש גם עדות אחרות: נוצרים, בדואים וצ'רקסים.

מגלי והבה: אנחנו לא מקבלים את זה.

מגלי והבה: אני התייעצתי עם חבריי, אנשי הדת, ואנו דוחים את כל ההסתייגויות האלה.

מיכאל מלכיאור: אני רוצה להתייחס לשתי הנקודות שהעלית.

מיכאל מלכיאור: עם הנקודה הראשונה אני לא מסכים איתך.

מיכאל מלכיאור: אני חושב שלגיטימי שסיעת חד"ש, שם יש גישה של שוויון בין יהודים לערבים, תשלח את דב חנין.

מיכאל מלכיאור: אנחנו לא מסתכלים על סעיף הלאום בתעודת הזהות של מי ששולחים לכאן.

מיכאל מלכיאור: מבחינתנו זה אותו דבר אם היו שולחים את חה"כ ברכה או את חה"כ דב חנין.

מיכאל מלכיאור: אנחנו מקבלים כאן כל אחד באהבה, ולא משנה אם הוא מתפלל לאללה או לאלוקים.

מיכאל מלכיאור: עם הנקודה השנייה שלך אני מסכים.

מיכאל מלכיאור: אני חושב, שמותר לעדה הדרוזית להגדיר את עצמה.

מיכאל מלכיאור: לא תפקידנו להיות פטרנליסטים, ולהגדיר מי שייך למה.

מיכאל מלכיאור: זה דבר שמקובל בכל העדות, גם בארצות ערביות.

מיכאל מלכיאור: זה היה מקובל גם כלפי יהודים שחיו בארצות ערב.

מיכאל מלכיאור: ליהודים מותר, לערבים מותר ולדרוזים מותר.

מיכאל מלכיאור: מותר לכל אחד להגדיר את עצמו.

מיכאל מלכיאור: לא תפקידנו פה להגדיר כל עדה בישראל.

מיכאל מלכיאור: זו גם טעות ביסוד ההבנה של הדברים.

מיכאל מלכיאור: יש לי הערכה לידידי דב חנין, אבל פה אני חושב שהוא טועה.

מיכאל נודלמן: אני מציע לדב חנין להוריד את ההסתייגות, כי זה לא נראה בסדר.

מיכאל נודלמן: זה נראה כמו טרמפ.

מיכאל נודלמן: העם הערבי גדול, ואתם רוצים לקחת טרמפ על עדה קטנה.

מיכאל נודלמן: זה לא נראה כמו שצריך.

מיכאל מלכיאור: הוא לא עם ערבי גדול.

מיכאל נודלמן: אבל הוא מייצג את העם הערבי.

מיכאל מלכיאור: הוא מייצג את עמדת מפלגת חד"ש.

חיים אמסלם: ההגדרה "דרוזית", היא הגדרה מרחיבה וכוללת.

חיים אמסלם: כאשר אתה אומר דרוזי אתה כולל את הכל.

דב חנין: האם אתה מכיר דרוזי שאיננו ערבי?

חיים אמסלם: לא.

חיים אמסלם: אם אתה רוצה להצליח, ואני בטוח שאתה רוצה להצליח וכוונתך היא טובה, עדיף לך ללכת על קונצנזוס.

חיים אמסלם: כאשר אתה אומר העדה הדרוזית, הכוונה היא לעדה הדרוזית בכללותה.

חיים אמסלם: יכול להיות שיש מישהו בעדה הדרוזית שלא רוצה שתדביק לו את התו הזה המודגש, למרות שהוא ערבי.

מיכאל מלכיאור: בדיונים הקודמים היו כאן מכל הכיוונים.

מיכאל מלכיאור: יש שאלות ששנויות במחלוקת בתוך העדה הדרוזית, אבל אף אחד, מכל המגוון של חכמי הדת, סופרים ואנשי תרבות לא רוצים בזה, ואתה רוצה לכפות את זה עליהם.

דב חנין: אני קטונתי וגם לא אתיימר לומר לכל ציבור איך להגדיר את עצמו.

דב חנין: אני יודע שבציבור הזה ישנה עמדה ציבורית מאוד חזקה שככה מגדירה את הציבור הזה: "עדה ערבית דרוזית".

דב חנין: אם אני קורא נכון את המפה, זו עמדת הרוב.

דב חנין: יכול להיות שיחלקו עלי.

מיכאל מלכיאור: הרי היו פה מכל הגוונים, ואף אחד לא רצה בזה.

מיכאל מלכיאור: זה נראה לי תמוה.

דב חנין: אני ראיתי את רשימת המוזמנים שהיתה בישיבות הקודמות, וזה לא היה מכל הגוונים.

דב חנין: אני מאוד מכבד את אלה שבאו.

מיכאל מלכיאור: פעם אחרונה היתה פה ישיבה גדולה וחגיגית, ואף אחד לא העלה את העניין הזה.

חיים אמסלם: אולי מישהו משתמש בך על מנת לתקוע את הצעת החוק.

דב חנין: חס וחלילה.

דב חנין: יש לי הרבה הערה לאנשים שהגיעו לדיונים והשתתפו בהם.

דב חנין: אני רוצה לומר, שטוב מאוחר מאשר אף פעם.

דב חנין: יש פה שאלה אמיתית.

דב חנין: אני אומר את זה מתוך רצון לקדם את החוק.

דב חנין: זו גישתנו, וכך אנו רואים את הדברים.

סעיד נפאע: הטענה הזאת של פטרנליזם לא יכולה להיטען כלפי, כי גם אני בן העדה הדרוזית.

סעיד נפאע: אני מראש אחסוך מצדי להתייחס אליה.

סעיד נפאע: ההסתייגויות שהועלו הן הסתייגויות רציניות.

סעיד נפאע: לקבוע שייוך של קבוצה מסוימת לעם מסוים, זה לא עניין של אלמוני או פלוני, או מה שאני חושב או מה שהאורחים הנכבדים שהיו בישיבה הקודמת חשבו.

סעיד נפאע: הקריטריונים הם אחרים לגמרי.

סעיד נפאע: היות והמגמה של חה"כ דב חנין היא לקדם את החוק הזה וכדי לנסות ולפתור את העניין, חשוב לומר לומר: "העדה הדרוזית בישראל" במקום "המרכז למורשת הדרוזים בישראל".

סעיד נפאע: זה יפתור את הבעיה, ואז לא תהיה בעיה של שיוך לאומי.

מיכאל מלכיאור: אני לא מבין למה זה פותר את הבעיה.

מיכאל מלכיאור: מה זה קשור להצעה של חד"ש?

סעיד נפאע: להצעה של חד"ש יש עוד פן חשוב מאוד.

סעיד נפאע: אני מצטרף לעמדה של חד"ש, אבל אני מנסה למצוא פתרון ביניים.

יואל חסון: אני חייב לומר, שנראה כי יש כאן ניסיון לעכב את הצעת החוק הזה.

יואל חסון: ההצעות שלכם די ברורות, ואתם חוזרים ואומרים אותם שוב ושוב.

יואל חסון: בוא נצביע ונחליט.

סעיד נפאע: היתה פה הצעה חשובה.

סעיד נפאע: עניין המועצה, סעיף 5, הוא נושא מאוד חשוב.

מיכאל מלכיאור: אנו נגיע לזה בהמשך.

מגלי והבה: חה"כ נפא, אני מציע שתלמד אותו מה זה העדה הדרוזית ומהי העדה הערבית הדרוזית.

מגלי והבה: לדעתי, הוא עדיין לא מבין את ההבדלים.

דב חנין: חה"כ מגלי, זה לא מתאים לך.

מגלי והבה: זה גם לא מתאים שזה שמניף את דגל הדמוקרטיה במדינה הזאת בא להתערב ולחלק אותנו לפלגים כאלה ואחרים.

דב חנין: לא זו הכוונה.

מיכאל מלכיאור: האם זה מקובל עליך כמציע החוק שהביטוי יהיה: "העדה הדרוזית בישראל"?

מגלי והבה: אין לי בעיה עם הביטוי, אבל המרכז הזה שאנו עובדים עליו הוא המרכז למורשת הדרוזית בישראל.

מגלי והבה: אני עומד על ההצעה שלי.

מיכאל מלכיאור: האם יש עוד בעיות עם שם החוק?

מיכאל מלכיאור: אני מציע שנצביע על זה.

מיכאל מלכיאור: אחר כך יהיה אפשר להגיש הסתייגויות.

מיכאל מלכיאור: מי מקבל את ההצעה המקורית של המציע?

מיכאל מלכיאור: ה צ ב ע ה בעד – 6 נגד - אין נמנעים – אין מי בעד הצעת חבר הכנסת נפא לכתוב העדה הדרוזית?

מיכאל מלכיאור: ה צ ב ע ה בעד – 1 נגד – 5 נמנעים – אין מי בעד הצעת סיעת חד"ש לכתוב ערבית-דרוזית?

מיכאל מלכיאור: ה צ ב ע ה בעד – 1 נגד – 5 נמנעים – אין

דב חנין: תודה רבה לכם, אני הולך לוועדה אחרת.

דב חנין: ההסתייגויות יירשמו למליאה.

מירב ישראלי: מקריאה פרק א', פרק ב', פרק ג'.

מירב ישראלי: יש הצעה של חד"ש להרחיב את מספר חברי המועצה, ל-27 חברים במקום 21 חברים, ולהוסיף 6 נציגים מטעם התאחדות הסופרים הערביים.

מירב ישראלי: הסתייגות נוספת, היא שבין 7 נציגי ציבור 3 יהיו אנשי דת.

מיכאל מלכיאור: חשבתי שהם קומוניסטים.

מירב ישראלי: ההצעה הנוספת שלהם, היא להוסיף פסקה נוספת, פסקה 10, שבה יהיה כתוב 6 נציגים מטעם התאחדות הסופרים הערביים.

מירב ישראלי: זה מגדיל את מספר חברי המועצה ל-27 חברים.

סעיד נפאע: אחוז הסופרים הדרוזים במסגרת התאחדות הסופרים הערביים במדינה הוא 25%.

סעיד נפאע: כנראה שהדרוזים אוהבים מאוד ספרות ושירה.

סעיד נפאע: אני חושב, שניתן להתגבר על זה.

סעיד נפאע: אי אפשר לדבר על מורשת מבלי לדבר על סופרים ומשוררים.

סעיד נפאע: אולי במידה מסוימת זה ירגש מישהו שאומרים נציגים מטעם התאחדות הסופרים הערביים, ולכן אפשר לומר שיהיו דרוזים.

סעיד נפאע: כך אף אחד לא יתרגש יתר על המידה מהנושא הזה.

מיכאל מלכיאור: בפעם הקודמת היה לנו ויכוח על גודל המועצה.

מיכאל מלכיאור: בתוך המועצה יש כל מיני איזונים שהם איזונים חשובים, שהגענו אליהם אחרי הרבה התדיינות.

מיכאל מלכיאור: זה חשוב מאוד שסופרים, משוררים ואנשי תרבות בכלל יהיו מיוצגים.

מיכאל מלכיאור: הכוונה שלנו שהם יהיו מיוצגים כחלק מאנשי הציבור.

מיכאל מלכיאור: בתוך האיזונים האלה, לי לא מפריע לכתוב שבתוך נציגי הציבור יהיו סופרים ומשוררים.

סעיד נפאע: כל הסופרים הדרוזים וכל המשוררים שייכים לשני גופים: התאחדות הסופרים ועמותת המשוררים.

סעיד נפאע: לא תהיה בעיה שסופר דרוזי או משורר דרוזי יהיה מחוץ למסגרת הזאת.

סעיד נפאע: הם יבחרו 6 אנשים מתוכם, וכך יעלה מספר חברי המועצה מ-21 ל-27.

מירב ישראלי: הבעיה היא לא המספר, אלא האיזון בין סוגי התפקידים בתוך המועצה.

מירב ישראלי: יש פה איזון בין נציגי ממשלה, נציגי ציבור, אנשי אקדמיה ורשות מקומית.

סעיד נפאע: הסופרים מאוזנים.

סעיד נפאע: הם שייכים לכל מיני זרמים.

מירב ישראלי: אתה הופך את זה ל- 13 נציגי ציבור.

קבלן מוצלח: אפשר לציין, שלכל הפחות 2 יהיו מנציגי הסופרים הדרוזים או הסופרים בכלל.

מיכאל מלכיאור: אני חושב שזה נשמע הגיוני.

זכי עאמר: אין לנו בעיה שזה יהיה מוגדר.

זכי עאמר: מאגודת הסופרים אפשר לשלוח מישהו.

זכי עאמר: צריך לכתוב, נציג דרוזי.

זכי עאמר: אני לא מתבייש בזה .

קבלן מוצלח: אפשר לקבוע שיהיו 7 נציגי ציבור, כאשר לכל הפחות יהיו 3 סופרים דרוזים.

מיכאל מלכיאור: יש פה דבר עקרוני שהוא בעייתי.

מיכאל מלכיאור: אם אנחנו ניכנס יותר מדי לפרוט מי צריך להיות נציגי הציבור, אפשר יהיה לומר כל מיני דברים: 3 אנשי דת, 2 סופרים ו-2 מורים וכו'.

מיכאל מלכיאור: השאלה היא, האם אנו רוצים לקבע את הדברים.

מיכאל מלכיאור: אני חושב שיהיו חברים משוררים וסופרים.

קבלן מוצלח: הרי בסופו של דבר חלקם הגדול של אותם נציגי ציבור הם אנשי רוח.

מיכאל מלכיאור: אין לי שום בעיה לכתוב את זה בחוק, אבל השאלה היא האם המגמה שלנו היא לקבע את הדברים או לתת לדברים להתהוות לבד.

סעיד נפאע: מי שנושא את דגל המורשת בדרך כלל, אלה הסופרים והמשוררים.

סעיד נפאע: לדבר על מורשת מבלי שיבוא זכרם של משוררים וסופרים, לא מתקבל על הדעת.

מגלי והבה: אבל כתבנו, 5 אנשי אקדמיה בעלי מומחיות בתחומים הנוגעים לפעילות המרכז.

מגלי והבה: בתוכם יכולים להיות משוררים, סופרים, היסטוריונים.

מיכאל מלכיאור: אנשי אקדמיה אלה אנשי אקדמיה באופן פורמאלי.

מיכאל מלכיאור: אני הייתי מציע לא להרחיב את זה.

מיכאל מלכיאור: אם יש 21 חברים או 27 חברים, זה הבדל גדול.

מיכאל מלכיאור: אם נכתוב 7 נציגי ציבור, ובתוכם אנשי דת וסופרים מבלי לקבוע מספר, אנו כן מזכירים מי מוביל את המסורת והמורשת, ומצד שני אנו לא מקבעים את המשך התהליכים.

מיכאל מלכיאור: אם זה מקובל עליך, חה"כ מגלי, אני מציע שזה יהיה הנוסח.

מגלי והבה: כן.

מירב ישראלי: אני צריכה לחשוב על הניסוח, כי אם אומרים את זה ברבים, אז יכול להיות שההנחה היא שזה מינימום שניים.

מירב ישראלי: אנו נבדוק את הניסוח.

מירב ישראלי: הכוונה היא שלפחות אחד יהיה איש דת ולפחות אחד יהיה סופר.

מיכאל מלכיאור: אם אומרים, בתוכם אנשי דת, זה יכול להיות גם אחד וגם 5.

ג'דאלה סעד: על אדמות ינוח-ג'ת מתוכננת ההקמה של המרכז.

ג'דאלה סעד: התחלנו בזה בשנת 1997, והיום אני רואה את האור במנהרה.

ג'דאלה סעד: אנו שמחים על היוזמה, ומברכים את כל מי שיש לו נגיעה לנושא, במיוחד את חה"כ מגלי, שבמשך שנתיים מלווה את הרעיון ומקדם אותו.

ג'דאלה סעד: אנחנו לא נתווכח על השם ועל מספר הנציגים, כי אנחנו לא רוצים שזה יהווה מכשול כלשהו.

ג'דאלה סעד: אנו מודים לכולם, ומברכים על ההתעניינות בקצב מהיר כל כך.

מיכאל מלכיאור: אנו מודים ומברכים את המברך.

מיכאל מלכיאור: רציתי לעבוד על החוק בקצב מהיר, זה חוק חשוב ומשמעותי.

מיכאל מלכיאור: אנו לא יודעים כמה זמן הכנסת הנוכחית תימשך, אבל החוק הזה יעמוד לנצח לנצחים, וכן המרכז עליו אנו מדברים.

עלי אלמן: יש נציגים של משרד החינוך.

עלי אלמן: אני לא יודע מי יהיה שם, המפקח על המורשת הדרוזית או אחר.

עלי אלמן: הייתי מבקש, שיוגדר שהמפקח על המורשת הדרוזית יהיה חבר בעמותה.

קבלן מוצלח: דנו בזה כבר ביום הראשון שבו דנו בחוק.

קבלן מוצלח: אתה לא יכול למקד את החוק בסוגיה מסוימת.

מיכאל מלכיאור: זה יהיה דבר טבעי, שהמפקח יהיה זה שייבחר.

מיכאל מלכיאור: אנחנו לא רוצים לקבע את הדברים.

מיכאל מלכיאור: מי שרוצה להגיש הסתייגויות, זה פתוח בפניו.

מירב ישראלי: מקריאה סעיף 5(ב).

רוני טלמור: ההרכב הוא מאוד מאוזן, יש 7 עובדי מדינה ו-7 נציגי ציבור, כאשר היתר הם אנשי אקדמיה ושלטון מקומי.

רוני טלמור: כאשר אנו מדברים על שני שליש מהאוכלוסייה הדרוזית, אנו מדברים על 14 חברים.

רוני טלמור: החשש הוא בעיקר מהצד של עובדי המדינה וגם מכיוונים אחרים.

רוני טלמור: יש פה חשש שיהיה קשה לעמוד במכסה הזאת.

רוני טלמור: כמובן, שהשאיפה שיהיו הרבה יותר, אבל כדי שלא יהיו בעיות טכניות להקים את מועצת המרכז, אולי כדאי לעשות פה יותר גמישות.

מיכאל מלכיאור: יש אמירה חשובה.

מיכאל מלכיאור: גם בזה דנו בהרחבה בפעם הקודמת.

מיכאל מלכיאור: יש אמירה חשובה בכך שיהיו שני שליש.

מיכאל מלכיאור: לי ברור שלא תהיה בעיה למלא את המכסה.

רוני טלמור: גם מקרב עובדי מדינה?

מיכאל מלכיאור: כן.

מיכאל מלכיאור: את מי יבחרו שר החינוך ושר התרבות?

מיכאל מלכיאור: את הנציגים הדרוזים.

מיכאל מלכיאור: מי הם נציגי הציבור שיישבו שם?

רוני טלמור: אין בעיה עם נציגי הציבור.

רוני טלמור: עובדי המדינה מעוררים בעיה.

רוני טלמור: היום הייצוג של האוכלוסייה הדרוזית בתוך משרדי הממשלה יותר נמוך ממה שאולי כדאי שיהיה, וזה יכול לעורר קושי.

מיכאל מלכיאור: בסך הכל יש 7 שיכולים להיות לא דרוזים.

מיכאל מלכיאור: כל נציגי המדינה זה לא מספר כל כך גדול, זה 7.

מיכאל מלכיאור: ראש הרשות, נציגי השלטון המקומי ונציגי הציבור יהיו דרוזים.

מיכאל מלכיאור: אני חושב שצריכים לעמוד על הדרישה לשני שליש.

מיכאל מלכיאור: זה נראה לי הגון, גם כלפי העדה.

מיכאל מלכיאור: אני חושב שזה גם חשוב שיהיו אחרים ולא כולם יהיו דרוזים, ולכן שני שליש נותן ביטוי ליחסי הכוחות פה.

מירב ישראלי: מקריאה סעיף 5 ו-6.

מירב ישראלי: ישנה הערה של משרד המשפטים, שבמקומות מסוימים שאנחנו לא רוצים שיהיו ניגודי עניינים, כותבים באיזה מן הפסקאות ייבחר היו"ר.

רוני טלמור: ההצעה היא שהיו"ר יהיה מקרב אנשי האקדמיה או מקרב נציגי הציבור.

רוני טלמור: עדיף שלא אחד מעובדי מדינה יהיה יו"ר המרכז.

רוני טלמור: לגבי נציג הרשות המקומית שהמרכז פועל בתחומה תעלה שאלה של ניגוד עניינים.

רוני טלמור: הוא יכול לכהן במועצה, אבל לא להיות יו"ר.

רוני טלמור: גם לגבי הנציג האחר של השלטון המקומי, יכול להיות קושי של האיסורים שחלים על נציגי רשויות מקומיות.

זכי עאמר: יש לי פה הערה לגבי נציג מרכז השלטון המקומי.

זכי עאמר: אני הייתי מציע לומר: הנציג שנושא במשרה הבכירה מבני העדה הדרוזית במרכז השלטון המקומי יהיה הנציג.

רוני טלמור: ולא ראש רשות.

זכי עאמר: או ראש רשות לשעבר.

רוני טלמור: אם זה לא ראש רשות מקומית, אין בעיה.

רוני טלמור: החשש לניגוד עניינים הוא כאשר מדובר בראש רשות.

מיכאל מלכיאור: אתה מציע לשנות את הנוסח של סעיף 5(8), אבל לא על זה אנו מדברים עכשיו.

מיכאל מלכיאור: בואו נסכם שיהיה כתוב: "נציג השלטון המקומי מבני העדה הדרוזית, הנושא במשרה הבכירה במרכז השלטון המקומי".

מיכאל מלכיאור: האם נושא משרה בכירה הוא לא ראש רשות?

מירב ישראלי: אפשר לומר: נציג מרכז שלטון מקומי מבני העדה הדרוזית.

זכי עאמר: ראש רשות מופיע בכובע אחר.

זכי עאמר: אני משמש סמנכ"ל במרכז השלטון המקומי לענייני המגזר הדרוזי והצ'רקסי.

זכי עאמר: לזה אני מכוון.

מגלי והבה: פורום ראשי הרשויות צריך להחליט.

מגלי והבה: אני לא יכול להכתיב לפורום שהוא יהיה הנציג שלו.

מגלי והבה: יו"ר הפורום יחליט מי יהיה הנציג שלו.

מיכאל מלכיאור: כלומר, אתה עומד על ההצעה המקורית.

מגלי והבה: ודאי.

מירב ישראלי: השאלה היא, האם זה ראש רשות.

מגלי והבה: כן.

מיכאל מלכיאור: אז אנו משאירים את הסעיף 5(8) כפי שהוצע.

מיכאל מלכיאור: ההצעה של משרד המשפטים, זה שראש הרשות וממלא מקומו יהיו מסעיף 6 או מסעיף 9.

מיכאל מלכיאור: האם זה מקובל?

מגלי והבה: כן.

מיכאל מלכיאור: אז הוספנו תוספת שנצטרך להכניס לנוסח של סעיף 6.

מירב ישראלי: מקריאה סעיף 7, תפקידי המועצה.

רוני טלמור: בפסקה 7(2) יכול להיות שכדאי להוסיף, שהמועצה תקבל דוחות על פעילות המרכז מהוועד המנהל וגם מהמנכ"ל.

מיכאל מלכיאור: טיפלנו בסעיף הזה לפני שהיה מנכ"ל.

מירב ישראלי: מקריאה סעיף 8.

מירב ישראלי: זה לא רק בתקנות, אלא בחוק זה או בתקנות לפיו.

מירב ישראלי: אפשר לקבוע סדרי עבודה ככל שהם לא נקבעו בחוק או בתקנות.

מירב ישראלי: זה עניין טכני.

מירב ישראלי: אני עוברת לוועד המנהל.

מירב ישראלי: סיעת חד"ש הציעה להגדיל את מספר חברי הוועדה המנהל ל-11 עם שני נציגי סופרים.

מירב ישראלי: דנו בסוגיה הזאת קודם.

רוני טלמור: גם כאן אני מעירה את אותה הערה.

רוני טלמור: הם חייבים להיות 5 או 7.

קבלן מוצלח: למה השר ימנה, למה לא המועצה תבחר?

מגלי והבה: אנו רוצים שהמרכז הזה ימומן לנצח.

מגלי והבה: הם אלה שנותנים את הכסף.

רוני טלמור: זה הנוסח שיש בחוק רבין ובגין.

רוני טלמור: אם חשוב שהמועצה תהיה מעורבת בתהליך, אפשר לכתוב שהמועצה תבחר את הוועדה המנהל באישור השר.

מיכאל מלכיאור: במקום שהשר ימנה, נכתוב:

מיכאל מלכיאור: המועצה תבחר ועד מנהל באישור השר.

יואל חסון: שינוי נוסחים יכול להזיק לפרשנויות, וצריך לזכור שאנו רוצים לחבר כמה שיותר את הממשלה למוסד הזה.

יואל חסון: אני מציע להישאר, לדבוק בנוסח.

מגלי והבה: אחרת יגידו, אתם תביאו את הכסף.

מיכאל מלכיאור: אבל כולם יושבים פה.

מיכאל מלכיאור: הוא צריך גם לאשר את זה.

יואל חסון: למה לשנות?

יואל חסון: זה תואם גם לנוסחים אחרים.

יואל חסון: למה לשנות עכשיו?

יואל חסון: אחר כך יהיו פרשנויות ויהיו יועצים משפטיים שיגידו שכוונת המחוקק היתה אחרת.

יואל חסון: יבואו ויעשו השוואה, למה בחוק הזה עשו ככה ובחוק הזה ככה.

מיכאל מלכיאור: להפך, לא עושים את זה בחוקים אחרים.

מירב ישראלי: יש חוקים כאלה ויש חוקים כאלה.

מיכאל מלכיאור: זאת מועצה שמונתה לפי כל הקריטריונים פה.

מיכאל מלכיאור: זה טבעי שהמועצה תבחר מי היא רוצה שיהיה בוועד המנהל.

מיכאל מלכיאור: אם השר לא רוצה, הוא לא יאשר את זה.

יואל חסון: לא שמעתי סיבה הגיונית, למה צריך לשנות את הנוסח הקיים.

מיכאל מלכיאור: אחרי שנבחרה המועצה והממשלה אישרה את זה, טבעי שהמועצה תקבע את החברים.

יואל חסון: איך זה בחוק מרכז רבין ובגין?

מירב ישראלי: זה מנוסח לפי חוק רבין ובגין.

מירב ישראלי: השר ימנה מבין חברי המועצה.

מיכאל מלכיאור: מה שמציע חה"כ המציע, קדוש מבחינתי בעניין הזה.

מירב ישראלי: מקריאה סעיף 10-13, תפקידי הוועד המנהל.

מירב ישראלי: כאן יש בקשה של משרד האוצר לשנות את נוסח הסעיף בעקבות דוח מבקר המדינה.

ליאורה סידי: בדוח מבקר המדינה האחרון היה פרק שהתייחס לכל ההסדרה והפיקוח על תאגידים סטטוטורים מבחינת השכר והגמול המשולם להם.

ליאורה סידי: הביקורת הייתה שקיים חוסר אחידות נוראה בהסדרה של תאגידים שונים.

ליאורה סידי: תאגידים דומים מוסדרים בצורות שונות.

ליאורה סידי: אי לכך אנחנו במשרד הממונה על השכר מתחילים לעשות אחידות.

ליאורה סידי: לכן, אנו מבקשים שנוסח סעיף 13 יהיה אחר ולכתוב: "שר האוצר רשאי להתקין תקנות בדבר הגמול וההוצאות שישולמו לחברי הוועד המנהל".

מגלי והבה: ואם אין כסף, הוא יגיד שהוא לא יכול.

ליאורה סידי: היום נהוג בכל התאגידים לשלם.

מירב ישראלי: אז אולי נאמר:

מירב ישראלי: יקבע כללים ולא יהיה רשאי?

ליאורה סידי: אני לא יודעת מה יהיה היחס בין גמול והחזר הוצאות.

מיכאל מלכיאור: אנו מדברים פה לא על השכבה הסוציו אקונומית הכי חזקה במדינה.

מיכאל מלכיאור: אני רוצה להיות בטוח שלא תהיה כפילות, אבל שאנשים יקבלו החזר הוצאות.

יואל חסון: הנוסח הזה לא מקובל, גם אם הוא לקוח מחוקים אחרים.

יואל חסון: העניין של "רשאי" זה משהו שאנחנו לא יכולים לחיות אתו.

יואל חסון: אנחנו צריכים לוודא שהחוק שלנו ימומש.

יואל חסון: אני לא מקבל נוסח של "רשאי".

ליאורה סידי: הנוסח של רשאי קיים בשני חוקים מרכזיים היום, כמו חוק החברות הממשלתיות.

רוני טלמור: שם יש הסדר אחר.

מיכאל מלכיאור: האם משהו ממה שכתוב פה סותר את הערת מבקר המדינה?

קריאות: לא.

מיכאל מלכיאור: אני לא הבנתי שמשהו סותר.

מיכאל מלכיאור: משרד האוצר רוצה שבכל נושא יהיה לו חופש לעשות מה שבא לו.

מיכאל מלכיאור: מה זה קשור להערות מבקר המדינה?

רוני טלמור: בסעיף (ג) כתוב את מה שאת רצית.

רוני טלמור: בנוסף, יש תוספת בסעיף (א) ו-(ב), שמסבירה מתי מקבלים גמול ולא מקבלים החזר הוצאות, ומתי מי שלא זכאי לגמול כן מקבל החזר הוצאות.

רוני טלמור: השאלה היא למה זה מפריע?

ליאורה סידי: לא נכון לקבוע בחוק הזה הסדר ספציפי, שאומר מה היחס בין גמול להחזר הוצאות.

מיכאל מלכיאור: זה לא כתוב.

ליאורה סידי: כתוב בנוסח הקיים.

מיכאל מלכיאור: כתוב שמגיע החזר הוצאות למי שלא מקבל החזר הוצאות.

רוני טלמור: ויש יחס לגמול.

מיכאל מלכיאור: החזר ההוצאות גלום בתוך הגמול.

יואל חסון: בשנה האחרונה כמעט בכל מקום שמבקשים לומר כי השר "רשאי", לא מקבלים את הגרסה הזאת.

מיכאל מלכיאור: אני מציע להיצמד לנוסח כאן, אין שום דבר בהערת מבקר המדינה שסותר את זה.

מירב ישראלי: נראה לי שנכון לקחת את כל הצעות החוק בבדיקת רוחב.

מירב ישראלי: יכול להיות שיש דברים שכן תרצו להגיד בחקיקה.

מירב ישראלי: זה שמבקר המדינה אמר שצריכה להיות אחידות, זה לא אומר שהנוסח צריך להיות מאוד כללי בלי שום הערות ספציפיות.

מירב ישראלי: יכול להיות שתקבעו קריטריונים שבמקרים מסוימים זה יהיה כך ובמקרים אחרים אחרת, ואז תהיה לכם תבנית.

מירב ישראלי: לבוא ולומר כי שר האוצר יקבע מבלי להגיד מתי יקבלו החזר הוצאות ומתי גמול, זה בעייתי בשלב הזה.

מיכאל מלכיאור: לא יכולה להיות מציאות שתסתור את מה שכתוב פה.

מיכאל מלכיאור: כל זמן שאתם לא תקבעו לבטל את הדבר, זה הכל כתוב פה.

מיכאל מלכיאור: אם זה יהיה אחרת, אז תציעו תיקון לחוק.

ליאורה סידי: לא סתם נעשית עבודה.

ליאורה סידי: אם המצב הקיים היה משביע רצון לא הייתה נעשית עבודה.

מירב ישראלי: אף אחד לא אומר שההסדר כאן הוא לא ראוי.

מירב ישראלי: הטענה היא שבחוקים אחרים יש הסדר אחר.

מירב ישראלי: יכול להיות שזה נכון, אבל אתם צריכים לעשות עבודת רוחב.

מירב ישראלי: לתת לשר סמכות כללית לעשות מה שהוא רוצה, זה לא הפתרון הנכון מבחינת מבקר המדינה.

מיכאל מלכיאור: ודאי לא ניתן את זה לשר האוצר.

מירב ישראלי: מקריאה סעיף 14, תקופת כהונה.

מירב ישראלי: ההוראה הזאת מעוררת בעיות לגבי חלק מחברי המועצה.

רוני טלמור: הכוונה היא לעובדי מדינה ולמי שמתמנים מכוח תפקידם, כמו ראשי רשות והגנ"ז.

רוני טלמור: לגביהם המגבלה הזאת לא אמורה לחול.

מירב ישראלי: נכתוב: שההוראה הזאת לא תחול על מי שמונה לפי סעיפים 5א(1)-(5) ו-(7).

מירב ישראלי: אם יש נציג דרוזי בכיר שראש הממשלה רוצה להמשיך לשלוח אותו, אז אין סיבה למנוע ממנו לעשות זאת.

מיכאל מלכיאור: הוא לא יכול, זה בין עובדי משרדו.

מיכאל מלכיאור: אם הוא מפסיק להיות עובד משרדו?

מירב ישראלי: זה משהו אחר.

מירב ישראלי: לזה מתייחסים בסעיף של הפסקת כהונה.

רוני טלמור: יושב פה נציג משרד החינוך שהוא מהעדה הדרוזית.

רוני טלמור: יכול להיות שירצו שהוא יהיה נציג יותר מ-6 שנים.

מיכאל מלכיאור: המגבלה לא חלה עליו.

מירב ישראלי: אז זה לא יחול על עובדי המדינה ועל ראש הרשות המקומית שהמרכז פועל בתחומה.

מירב ישראלי: אני מקריאה סעיף 15.

מיכאל מלכיאור: אני עדיין ב-14.

מיכאל מלכיאור: אם יש מישהו מאוד חשוב ובכיר, כמו ראש קהילה או מנהיג דתי, ולא רוצים שהוא יפסיק את כהונתו אז למה להגביל את זה?

מירב ישראלי: הרעיון הוא לרענן.

מיכאל מלכיאור: אפשר לרענן תמיד.

מיכאל מלכיאור: למה שנציג של משרד ראש הממשלה ישב שם לצמיתות, ולא אדם שהוא הכי בכיר?

מיכאל מלכיאור: אם רוצים לרענן, נרענן לאורך כל הדרך.

מיכאל מלכיאור: אם לא, אז למה בכלל?

מירב ישראלי: אפשר להחליט שמרעננים לאורך כל הדרך.

מיכאל מלכיאור: למה להגביל את עצמנו פה?

מירב ישראלי: אתה רוצה לומר, שחבר מועצה יתמנה לתקופה של שלוש שנים, ואפשר לשוב ולמנותו לתקופות נוספות כאמור.

מיכאל מלכיאור: יכולים לחזור ולמנות אותם.

קבלן מוצלח: תפקיד יושב ראש הוא תפקיד רגיש.

קבלן מוצלח: השר מן הסתם ירצה לשנות אותו.

מיכאל מלכיאור: לא מדובר על יושב ראש.

חוסיין האשם: במשרד אנו חושבים שכל כמה שנים צריך לרענן.

זכי עאמר: אני חושב שצריך לרענן מדי פעם.

זכי עאמר: זה חשוב.

זכי עאמר: אנחנו נחסוך עימותים.

רוני טלמור: אני גם מעדיפה שיהיה רענון בקרב אנשי ציבור.

מיכאל מלכיאור: למה בקרב עובדי מדינה לא צריך רענון ובקרב אנשי ציבור צריך שיהיה רענון?

רוני טלמור: עובדי מדינה שמגיעים למועצה כזאת לא מגיעים לשם בזכות עצמם, אלא בזכות המשרד שבו הם עובדים ואותו הם מייצגים.

מיכאל מלכיאור: אני מבין את הטיעון.

מיכאל מלכיאור: מגלי, מה אתה רוצה?

מגלי והבה: קשה לי להגיד לך, כי גם ככה טוב וגם ככה טוב.

רוני טלמור: משרד ראש הממשלה מצטרף לעמדה שלי.

קבלן מוצלח: הוא מצטרף לעמדה שלך בתנאי.

קבלן מוצלח: צריך לעשות הצבעה לא פורמלית בקרב חברי הכנסת.

קבלן מוצלח: כדאי להשאיר את הפתח של הארכת כהונה.

קבלן מוצלח: השר לא יביא מישהו שלא מבין בתרבות.

מירב ישראלי: זה מה שהיא אומרת.

רוני טלמור: זה מה שאני אומרת לגבי עובדי מדינה.

רוני טלמור: לגבי אנשי ציבור ואנשי אקדמיה כדאי שיהיה רענון.

מגלי והבה: הניסיון פה חשוב.

מגלי והבה: אנו צריכים כאלה שכבר יודעים איך להכניס חומר למוזיאון ואיך לעבוד איתו.

מירב ישראלי: זה פחות נוגע למועצה.

רוני טלמור: תפקיד המועצה הוא יותר להביא דעות ורעיונות.

מירב ישראלי: העובדים יישארו יציבים.

מיכאל מלכיאור: אבל אם יש משורר חשוב, למה להוציא אותו?

רוני טלמור: יש גם סופר חשוב או עיתונאי חשוב.

מיכאל מלכיאור: בסדר.

מיכאל מלכיאור: נקבל את הנוסח של משרד המשפטים.

מירב ישראלי: בסעיף 15א1 אין סיבה לקבל את ההסתייגות של חד"ש.

מירב ישראלי: בסעיף 4 יש הצעה לתוספת של משרד המשפטים.

מירב ישראלי: הם מציעים לומר: שנתקיימה בו אחת הנסיבות הפוסלות אדם להיות חבר המועצה.

מירב ישראלי: כלומר, אם מלכתחילה נוצר ניגוד עניינים תוך כדי כהונתו במועצה.

מיכאל מלכיאור: בסדר.

מירב ישראלי: אז אני מוסיפה את 4.

מירב ישראלי: מקריאה סעיף 15ב וסעיף 16.

מירב ישראלי: השאלה של משרד המשפטים, הוא האם אנחנו רוצים לקבוע לגבי היעדרות מכמה ישיבות.

מיכאל מלכיאור: זה מספיק.

מיכאל מלכיאור: לא צריך לכתוב את זה.

מירב ישראלי: זה מעורר שאלה, האם זה נבצר.

מיכאל מלכיאור: נבצר דרך קבע.

מירב ישראלי: זה בדרך כלל שהוא לא יכול, לא שהוא לא רוצה.

מירב ישראלי: מה קורה אם הוא סתם לא בא לישיבות כי הוא מזלזל?

רוני טלמור: לא בכל מקום יש הוראה לעניין הזה, אבל יש חוקים בהם כן יש הוראה לעניין הזה.

מיכאל מלכיאור: אני מציע שנשאיר את זה כך, כי יש פה אפשרות לגמישות.

מיכאל מלכיאור: השאלה היא אם הביטוי "נבצר מהם" כולל אנשים שמזלזלים ולא רוצים לבוא.

מירב ישראלי: לא.

מיכאל מלכיאור: אז הם צריכים לעוף מהר יותר ממי שחולה.

רוני טלמור: מה זה צריכים לעוף?

רוני טלמור: בדרך כלל ההוראות האלה משאירות שיקול דעת.

מיכאל מלכיאור: אם כאשר מישהו חולה אפשר להוציא אותו, אז כל שכן את מי שמזלזל.

מיכאל מלכיאור: אני הייתי משנה את הביטוי "נבצר" וכותב "נעדר".

מירב ישראלי: צריך להחליט על כמה ישיבות מדובר.

מיכאל מלכיאור: אנו מדברים על נעדר דרך קבע מהישיבות.

מירב ישראלי: צריך לכתוב, כי אז יהיה ויכוח על מה זה דרך קבע.

מיכאל מלכיאור: את זה את יכולה להגיד גם על הנוסח המקורי.

מיכאל מלכיאור: אם הוא נעדר דרך קבע, זה דבר שנתון לשיקול דעת השר.

מיכאל מלכיאור: לא חייבים לקבוע מספר של ישיבות.

מירב ישראלי: כל הישיבות שהמועצה חייבת לקיים זה אחת לשנה.

מירב ישראלי: אם נגיד דרך קבע, נצטרך לחכות 4 שנים.

מירב ישראלי: אם 4 פעמים לא בא לישיבות של המועצה, יש בזה משהו.

רוני טלמור: זה יותר רלוונטי לוועד המנהל, כי שם יש יותר חשיבות שאנשים יגיעו ויקבלו אחריות.

מיכאל מלכיאור: אם יש סעיף כזה, זה לא יכול להיות רק לגבי מי שנבצר ממנו.

רוני טלמור: אני רציתי לקבוע מספר מינימאלי של חברים במועצה, כדי שזה ייתן פתרון למצב בו אנשים חסרים.

מיכאל מלכיאור: כשנגיע לזה, נטפל בזה.

מיכאל מלכיאור: זה לא קשור.

מירב ישראלי: אני אומרת, שצריך לקבוע כמה ישיבות.

מירב ישראלי: זה גם מה שיש לנו בכל החוקים האחרים.

מירב ישראלי: בדרך כלל זה 4 ישיבות.

עלי אלמן: אבל היושב ראש קובע את זה בישיבה הראשונה.

מירב ישראלי: השאלה היא, האם הוא נשאר חבר מועצה.

מירב ישראלי: נניח שיש מישהו שרואה בזה רק כבוד ולא מגיע לישיבות, האם השר יכול להעביר אותו מתפקידו?

מיכאל מלכיאור: הביטוי "נבצר" לא מתאים.

מירב ישראלי: זה מתייחס לסיבה חיצונית.

מירב ישראלי: נגדיר זאת כאדם הנעדר משלוש ישיבות רצופות או מארבע ישיבות בתוך שנה.

מירב ישראלי: מקריאה סעיף 17.

מירב ישראלי: כאן יש הערה לגבי מספר חברים מינימאלי.

רוני טלמור: יש בכל מיני חוקים הגדרה של מספר חברים מזערי, שמתחתיו המועצה כבר לא קיימת.

רוני טלמור: כדי שהיא לא תתפקד באופן חלקי עם 5-6 חברים, בגלל שכל מיני חברים פרשו או לא מכהנים עוד.

רוני טלמור: רציתי להציע לכם לומר, כי הקיום לא ייפגע, ובלבד שמכהנים יותר ממחצית ממספר החברים.

רוני טלמור: מתחת לזה זה לא ייחשב כבר למועצה מכהנת.

מיכאל מלכיאור: אני לא חושב שזה סביר שזה יהיה, אבל אם את רוצה אז אין בעיה.

מירב ישראלי: מקריאה סעיפים 18-20.

מירב ישראלי: את נתת למועצה סמכות לקבל מהמנהל.

מירב ישראלי: האם את רוצה לגבות את זה גם פה?

מירב ישראלי: כאן הוא חייב דיווח לוועד המנהל.

רוני טלמור: צריך לומר: "שיתמנה לו ממלא מקום", כי זה לא מינוי על ידי השר אלא על ידי המועצה באישור השר.

מירב ישראלי: מקריאה סעיף 21.

מירב ישראלי: למשרד המשפטים היתה הערה לגבי הניסוח.

רוני טלמור: הניסוח שהתקבל משתמש במילה "ימונה" בלשון סביל.

רוני טלמור: לא ברור מי ממנה, ומי ייתן למבקר הפנימי דין וחשבון.

מירב ישראלי: כתוב שהוא יגיש לוועד המנהל.

מירב ישראלי: זה מקביל.

רוני טלמור: בתאגיד שאין בו מועצה וועד מנהל, בדרך כלל אנחנו רוצים שהמועצה תמנה ומי שיהיה ממונה עליו יהיה היושב ראש.

רוני טלמור: כאן אני אפילו לא יודעת אם תהיה זהות בין יו"ר ראש המועצה לבין יו"ר הוועד המנהל.

רוני טלמור: יכול להיות שהם יהיו אנשים שונים.

רוני טלמור: זה אומר לתת את התפקיד הזה למועצה שמתכנסת פעם בשנה.

רוני טלמור: אני לא יודעת מה מתאים כאן.

מיכאל מלכיאור: השאלה היא, האם זה הוועד המנהל או המועצה.

רוני טלמור: לגבי המינוי, יכול להיות שטוב יהיה לכתוב שזה הוועד המנהל באישור המועצה.

אלכס מילר: מי ממנה את הוועד המנהל?

מיכאל מלכיאור: השר.

מירב ישראלי: הנוסח הזה הוא כמו החוקים האחרים.

מירב ישראלי: כנראה שזה משהו בנהלים הפנימיים של המועצה שלא נקבע בחוק או בתקנות.

רוני טלמור: אנחנו פשוט לא רוצים שהמנהל הכללי ימנה אותו.

מירב ישראלי: אולי נכתוב: "הוועד המנהל באישור המועצה".

אלכס מילר: אם מדובר במבקר, אז אולי זה קשור למועצה ולא לוועד המנהל.

מירב ישראלי: הוועד המנהל הוא זה שמקבל את הממצאים של המבקר.

מיכאל מלכיאור: המועצה לא נפגשת כל כך הרבה.

מיכאל מלכיאור: היא נפגשת פעם בשנה.

אלכס מילר: הוועד המנהל זה מינוי.

מירב ישראלי: טוב.

מירב ישראלי: נאמר, כי המועצה תמנה.

מירב ישראלי: מקריאה סעיפים 22-26.

רוני טלמור: יש פה בעיה ניסוחית עם ההגדרה של המכון למחקר.

מירב ישראלי: נגיד: "המרכז יקים את המכון לחקר מורשת הדרוזים".

מירב ישראלי: לגבי פעילות המכון, נציגת המל"ג השאירה לי את הערתה.

מירב ישראלי: הם טוענים שהקביעה שהמכון יקיים פעילויות אקדמיות, אינה עולה בקנה אחד עם חוק המועצה להשכלה גבוהה.

מירב ישראלי: על פי חוק המל"ג רק מוסד להשכלה גבוהה שקיבל היתר בהכרה מהמועצה להשכלה גבוהה רשאי להעביר פעילויות אקדמיות.

מירב ישראלי: אין מניעה שהמכון יקיים פעילויות אחרות ולא אקדמיות.

אלכס מילר: האם יש פרשנות למילה אקדמיה?

מירב ישראלי: יש בעיה מסוימת, אבל כיוון שזה קיים כבר בחוק רבין ובגין העתקנו את זה גם כאן.

אלכס מילר: יש הבדל בין קיום לימודים לתואר כזה או אחר, לבין מוסד אקדמי.

אלכס מילר: לא כתוב כי המכון הולך להקנות תארים.

אלכס מילר: כתוב, שיבוא פרופסור מאוניברסיטה כזאת או אחרת ויקיים פעילות אקדמית.

קבלן מוצלח: כמו שיש מכון למחקר.

מירב ישראלי: אבל המילה אקדמיה מקובלת בהקשר של מוסדות להשכלה גבוהה.

מירב ישראלי: זה מעורר שאלה.

אלכס מילר: בדרך כזאת אנו יכולים להגיד הרבה דברים גם לגבי אקדמיה לציפורניים.

אלכס מילר: אני לא חושב, שיש מחקר שמתבצע שלא על ידי אנשי אקדמיה.

אלכס מילר: מחקר זה מחקר.

מיכאל מלכיאור: האם אתה רוצה לומר מחקרית במקום אקדמית?

מגלי והבה: למה זה צריך להפריע?

מירב ישראלי: למשרד המשפטים יש הצעת פשרה.

רוני טלמור: אנחנו רצינו להציע שיהיה כתוב, שהמכון יסייע לפעולות אקדמיות.

מיכאל מלכיאור: זה אומר שהוא יסייע לגופים חיצוניים.

מירב ישראלי: זה לא העניין.

מיכאל מלכיאור: בוא נשאיר את זה ככה.

מירב ישראלי: מקריאה סעיף 26-28.

מירב ישראלי: משרד המשפטים הציע להתאים את סעיף קטן (א) לסיפא של סעיף קטן(ב).

מירב ישראלי: אני מציעה, שבשני הסעיפים ייאמר: בכל עניין הנוגע לפעילותו האקדמית והחינוכית של המכון.

רוני טלמור: בסעיף קטן (א) לא ברור שהוא נוגע למכון.

מירב ישראלי: מקריאה סעיף 29-31

רוני טלמור: בגלל שבשום מקום אחר לא קבענו איך מתמנים העובדים מתחת למנכ"ל, אני רוצה לומר: ממונה על הארכיון באישור הגנז, מבלי להגיד מי בדיוק מחליט על זה בתוך המרכז.

מגלי והבה: איזה גנז?

מירב ישראלי: גנז המדינה.

מגלי והבה: אז יתחילו מלחמות בירוקרטיות.

מירב ישראלי: זה כמו בחוק רבין ובגין.

אלכס מילר: אם לא תגדירו עכשיו מי ימנה, אחר כך יהיה בלגן שלם.

אלכס מילר: יש לנו פה גם ככה בלגן שלם עם כל הנושא של המינויים.

רוני טלמור: זה לא קשור.

אלכס מילר: מה זה לא קשור?

רוני טלמור: למרכז הזה יש כמה גופים שצריך לקיים: מוזיאון, מרכז, ארכיון.

רוני טלמור: הבעיה היא שרק לגבי הארכיון יהיה כתוב שהוא ימונה על ידי המנהל הכללי.

מיכאל מלכיאור: זה בגלל שהכנסנו את הגנז.

רוני טלמור: לנו לא חשוב להגיד איך הוא יתמנה.

רוני טלמור: המרכז יתנהל כמו שהם רוצים.

רוני טלמור: יש מועצה וועד מנהל, והם יחליטו איך הדברים יקרו.

רוני טלמור: חשוב, שהממונה על הארכיון ימונה באישור הגנז בגלל הקשר לארכיון המדינה.

רוני טלמור: לכן, ההצעה שלי היא לא להיכנס לניהול הפנימי של המרכז, אלא להתייחס רק לכך שהממונה על הארכיון ימונה באישור הגנז.

מיכאל מלכיאור: להשאיר את זה כמו בשאר הדברים.

מיכאל מלכיאור: הדבר היחידי שהכנסנו פה זה אישור הגנז.

מגלי והבה: זה לא יסרבל.

רוני טלמור: זה מקל.

מירב ישראלי: ההגדרה של המקום כמוזיאון מעוררת את השאלה של הקשר אל חוק המוזיאונים.

מירב ישראלי: דיברנו על זה, אבל לא פתרנו זאת.

מירב ישראלי: מקריאה סעיפים 32-33.

מירב ישראלי: כאן יש הסתייגות של חד"ש: ששניים מהם לפחות הם אנשי רוח או חבר התאחדות הסופרים הערבי.

מירב ישראלי: בחוק רבין ובגין בתוך האתר יש את המילה תצוגה.

מירב ישראלי: אין שם את המילה מוזיאון.

מירב ישראלי: המילה מוזיאון מעוררת את הקשר, ואז בעצם חוק המוזיאונים דורש מהמוזיאון לקבל הכרה מהשר או לכתוב ליד שמו מוזיאון פרטי.

מירב ישראלי: אנחנו לא רוצים ליצור את הקשר הזה.

מירב ישראלי: זה מקום שיש בו תצוגות מתחלפות של מוצגים הקשורים במורשת הדרוזית.

מיכאל מלכיאור: אני לא חושב שזה נכון להשתמש במילה תצוגה במקום מוזיאון.

רוני טלמור: מה לגבי רבין ובגין?

מיכאל מלכיאור: במרכז רבין ובגין זה פחות מובהק.

מיכאל מלכיאור: אני חושב, שזה חשוב שייאמר מוזיאון.

מיכאל מלכיאור: השם מוזיאון אומר משהו אחר מהשם תצוגה.

מיכאל מלכיאור: אם כאשר נאמר מוזיאון פרטי זה יפתור את הבעיה, אז בסדר.

מירב ישראלי: יכול להיות שבגלל שזה יהיה תת מוזיאון שמוקם בחוק הוא לא יקבל אישור.

מיכאל מלכיאור: למה הוא לא יוכל לקבל אישור.

מירב ישראלי: זה מטיל עליו כל מיני חובות, שאני לא יודעת אם אנחנו רוצים להטיל עליו.

30686: כאשר אנחנו מדברים על מוזיאון, לא מדובר רק על תצוגה.

30686: יש גם את הנושא של הרגולציה מבחינת השמירה על בטיחות המוצרים.

30686: בן אדם שמגיע צריך לראות שהמקום מטופל ושאנחנו מבטיחים את השלמות של המוצגים.

מיכאל מלכיאור: זה נשמע מאוד טוב.

מיכאל מלכיאור: צריך לאבטח את הדברים.

מיכאל מלכיאור: זה צריך להיות מקום ראוי.

מירב ישראלי: בסדר, אז זה יהיה כפוף לחוק המוזיאונים.

קבלן מוצלח: יש מועצת מוזיאונים בישראל.

קבלן מוצלח: היתה לי שיחה עם עדנה הראל.

קבלן מוצלח: אני יודע שחוק המוזיאונים הוא נוקשה, ויש קריטריונים קשים כדי לקבל הכרה.

קבלן מוצלח: מרכז המורשת עוסק במורשת.

מיכאל מלכיאור: עד עכשיו כל החובות ראויות שיהיו: לנהל רישום ותיעוד של המוצגים, למסור לציבור מידע על המוצגים, לקיים פעילות חינוכית, לקיים הוראות בעניין בטחון ובטיחות, להגיש דוח שנתי וכו'.

קבלן מוצלח: לא מן הנמנע להתייחס לנושא של ההנחיות שמועצת המוזיאונים בישראל מפיצה ומפרסמת.

קבלן מוצלח: חשוב שגם אותו מוזיאון במרכז המורשת שלנו יקבל את ההנחיות, וינסה לעמוד ברוחן.

קבלן מוצלח: זה יעזור גם להכרה במוזיאון.

רוני טלמור: זה מתחבר להצעה שלי.

רוני טלמור: אולי נכתוב, שהמוזיאון הזה יפעל לפי ההנחיות המקצועיות של מועצת המוזיאונים לעניין הפעילות במוזיאון.

מיכאל מלכיאור: אתם באתם לצמצם, ובמקום זה אתם מרחיבים.

מירב ישראלי: השאלה היא, מכוח מה.

רוני טלמור: מכוח החוק הזה.

מירב ישראלי: זה נראה לי בעייתי.

מיכאל מלכיאור: אני חושב שאתם מגזימים.

רוני טלמור: ישנה אפשרות אחרת.

רוני טלמור: אפשר לקרוא לזה אתר, ולכתוב שמועצת המוזיאונים רשאית להכיר בו מוזיאון בהתאם לסמכות שלה לפי חוק המוזיאונים.

30686: לא בטוח שזה במסגרת הסמכות שלה.

רוני טלמור: למה?

מיכאל מלכיאור: אני מציע שנשאיר את זה כמו שזה.

רוני טלמור: יכול להיות שהממשלה תרצה להגיש כאן הסתייגות בעניין הזה.

מירב ישראלי: אם אתם מגישים הסתייגות, אז צריך להעביר את זה בכתב, חתום על ידי השר.

מירב ישראלי: כרגע אנו משאירים את הנוסח הקיים בכחול.

מירב ישראלי: אם היתה לכם הצעה קונקרטית, היינו מקבלים אותה.

מיכאל מלכיאור: אם היתה לכם הצעה טובה, היינו מקבלים אותה.

רוני טלמור: רצינו להכפיף את זה לחוק המוזיאונים, ושייאמר: במרכז יוקם, בכפוף לחוק המוזיאונים, מוזיאון.

מירב ישראלי: אפשר לעשות את זה.

מגלי והבה: זה בסדר.

מגלי והבה: אנחנו מקבלים את זה.

מגלי והבה: למה צריך להגיש הסתייגות.

מירב ישראלי: את הצעת שיהיו הנחיות למועצת המוזיאונים, שיהיו מיוחדות לעניין הזה.

רוני טלמור: יש להם הנחיות.

מירב ישראלי: זה לא הנחיות, זה תקנות לפי החוק.

מירב ישראלי: השאלה היא, האם את מכפיפה את זה לתקנות.

מירב ישראלי: אלה לא הנחיות מנהליות.

מירב ישראלי: יש גם תקנות מכוח החוק, שהמוזיאון צריך לפעול לפיהן.

רוני טלמור: יחול עליו החוק כאילו שיהיה מוזיאון מוכר.

מירב ישראלי: לא.

קבלן מוצלח: לא אמרתי שאני רוצה שחוק המוזיאונים עכשיו יחול על מה שאנחנו רוצים לעשות.

מירב ישראלי: זה מה שהיא רוצה.

מירב ישראלי: המילה מוזיאון מעוררת את השאלה, האם המרכז יהיה כפוף לחוק המוזיאון.

מיכאל מלכיאור: אנחנו נשאיר את זה כמו שזה עכשיו, וניתן לכם להחליט אחר כך.

מיכאל מלכיאור: אנחנו חושבים שהקריטריונים למוזיאון מתאימים פה.

מיכאל מלכיאור: יחד עם זה, אנחנו לא רוצים לומר את זה מפורשות, כי אולי יהיה משהו יותר קטן שלא בקנה מידה של מוזיאון.

מיכאל מלכיאור: אנחנו משאירים בידי המשרד את הפרשנות לעניין.

קבלן מוצלח: מירב התייחסה לזה שמעכשיו אנחנו נפעל לפי הקריטריונים של מועצת המוזיאונים, ותוך כדי הקמת המרכז הקריטריונים של מועצת המוזיאונים יחולו על הקמת המוזיאון.

קבלן מוצלח: כאשר נגיע לגשר, נעבור אותו.

קבלן מוצלח: מוזיאון שמכבד את עצמו פועל לפי הנחיות מסוימות, שהוא מקבל אותן כהמלצות ממועצת המוזיאונים.

מיכאל מלכיאור: אתם אומרים שני דברים שונים.

קבלן מוצלח: אם עכשיו נתחיל לפעול להקים מוזיאון לפי קריטריונים, זה פתח לעסקנים פרטיים שרוצים להקים מוזיאונים.

קבלן מוצלח: עדיף להשאיר את המתכונת הקיימת ולהעביר את החוק.

קבלן מוצלח: אם יהיו עוד שלוחות, שיקבלו את ההכרה כמוזיאון.

מיכאל מלכיאור: לא הבנתי את הדברים.

מיכאל מלכיאור: למה זה פתח?

מירב ישראלי: מי שמקים את המוזיאון זה המרכז.

קבלן מוצלח: יש עוד כמה הצעות של העדה הדרוזית.

קבלן מוצלח: היו כמה הסתייגויות שבאו מהעדה הדרוזית.

מירב ישראלי: אבל ברגע שהחוק יהיה, יפעלו לפי החוק.

קבלן מוצלח: לכן, אני אומר שקודם יוקם המרכז ואחר כך נתחיל לטפל בבעיות השטח.

ג'דאלה סעד: עברנו את זה.

מיכאל מלכיאור: מהרגע שמליאת הכנסת תאשר את זה, כל ההצעות בעולם לא יעזרו.

מירב ישראלי: נשאיר את זה ככה, ואתם תגידו אם אתם רוצים להגיש הסתייגות.

רוני טלמור: אני כמעט בטוחה שנגיש הסתייגות.

קבלן מוצלח: אנחנו בעד שהחוק יהיה כפוף לחוק המוזיאונים, כי יש לזה גם השלכות כלכליות.

רוני טלמור: את לא יכולה לכתוב בצורה חד משמעית שהוא יהיה כפוף, כי את לא יודעת מה יהיה שם.

רוני טלמור: כאשר את אומרת שהוא יהיה כפוף, את אומרת שאת רוצה שהוא יעמוד בסטנדרטים שמועצת המוזיאונים דורשת ממוזיאון שהיא מכירה בו.

רוני טלמור: אנו נחשוב על הסתייגות שנותנת ביטוי לדברים האלה.

מירב ישראלי: חלק מהקריטריונים מעוגנים כבר בחוק, חלק בתקנות וחלק בהנחיות.

מירב ישראלי: לא נראה לי שנכון לומר, כי מועצת המוזיאונים מכוח חוק אחר תוציא הנחיות מיוחדות לחוק הזה.

מירב ישראלי: או שהחוק הזה הולך במסלול של חוק המוזיאונים ואז הכל חל עליו, או שלא.

מיכאל מלכיאור: יש יתרון נוסף בזה שזה יחול, כי אז אפשר יהיה לקבל כסף נוסף למרכז.

מיכאל מלכיאור: דרך התקנות למוזיאונים אפשר יהיה לקבל כסף.

מירב ישראלי: השאלה היא האם הוא יהיה גוף נפרד.

מירב ישראלי: אני לא בטוחה.

קבלן מוצלח: ברגע שהמוזיאון שייך למרכז המורשת, האם הוא גוף עצמאי נפרד שצריך למנות לו מנהל?

מירב ישראלי: לא.

מירב ישראלי: הוא חלק מהמרכז.

קבלן מוצלח: אני אומר, שהוא יהיה שייך למרכז ויחולו עליו ההנחיות של מועצת המוזיאונים.

מיכאל מלכיאור: נשאיר את הטקסט כמו שהוא, ואם תגיעו להסכמה על הסתייגות אנו נצביע בעדה.

מיכאל מלכיאור: אין סיבה לעשות מזה עניין.

מירב ישראלי: מקריאה סעיפים 34-40.

מירב ישראלי: היום בחוקים יש ניסוח חדש לקרוב.

מירב ישראלי: היום בפקודת העיריות מדובר על בן זוג, הורה, בן, בת ובני זוגם, אח או אחות וילדיהם, גיס, גיסה, דוד, דודה, חותן, חותנת, חם, חמות, חתן, כלה, נכד או נכדה, לרבות חורג או מאומץ, פלוס הורים של בני זוג.

רוני טלמור: זה לצורך השאלה מתי למישהו יש ניגוד עניינים.

מירב ישראלי: מקריאה סעיפים 35-38.

ליאורה סידי: הנושא הזה מוגדר במקום אחר בצורה רוחבית, סעיף 29 לחוק יסודות התקציב.

ליאורה סידי: לכן, הסעיף הזה מיותר.

ליאורה סידי: נאמר כי גוף מתוקצב לא יסכים על שינויים בשכר, בתנאי פרישה או בגמלאות או על הטבות כספיות הקשורות לעבודה, ולא ינהיג שינויים או הטבות כאמור, אלא בהתאם למה שהוסכם לגבי כלל עובדי המדינה או באישורו של שר האוצר.

מירב ישראלי: אמרנו כבר, שהוא צריך להתייעץ עם המועצה.

ליאורה סידי: אנו אוהבים סעיפים המשותפים לכלל התאגידים.

מירב ישראלי: השארנו את זה בגלל ההתייעצות עם המועצה.

רוני טלמור: אם כתוב אישור שר האוצר, זה ברור שהוא יוכל לאשר את זה?

מירב ישראלי: זה נוסח שקיים בחוקים אחרים.

מירב ישראלי: זה לא נוסח חדש.

מירב ישראלי: מקריאה סעיפים 39-40.

מגלי והבה: האם החלת החוק היא מרגע פרסומו?

מירב ישראלי: לא.

מירב ישראלי: השר צריך למנות את המועצה, ואחר כך המועצה תתחיל לפעול.

מגלי והבה: תקבעי זמן סביר.

מיכאל מלכיאור: מה אומרים במשרד התרבות?

מירב ישראלי: המינוי של המועצה לוקח זמן.

מיכאל מלכיאור: אנחנו רוצים להעביר את זה בשבוע הבא לקריאה שנייה ושלישית.

מירב ישראלי: זה צריך עוד לעבור ניסוח, וזה כפוף לסדר העבודה של הנסחית.

מירב ישראלי: כמה חודשים ייקח למנות את המועצה ולהתחיל את הפעילות?

קבלן מוצלח: חצי שנה.

רוני טלמור: המינויים האלה צריכים לעבור בדיקה של הוועדה לבדיקת מינויים, לפי חוק החברות הממשלתיות, שבודקת את כל המינויים של המועצות ותאגידים ציבוריים.

רוני טלמור: אני מניחה, שהשר שלכם יעבוד מהר.

רוני טלמור: השלב הכי קשה הוא להרכיב את רשימת השמות.

רוני טלמור: אחרי שיש את השמות, עוברים חודש-חודשיים ומקימים את זה.

קבלן מוצלח: ארבעה חודשים.

מיכאל מלכיאור: נאמר, הראשון בינואר.

מגלי והבה: ואם לא יהיה תקציב עד אז?

מירב ישראלי: נכתוב שעד אז השר ימנה את המועצה.

רוני טלמור: המועצה צריכה להתכנס ולמנות את הוועד.

ג'דאלה סעד: אז השנה אני לא יכול לעשות מכרז.

מגלי והבה: אתה לא עושה מכרז, אלא משרד התיירות.

מגלי והבה: אתה מקבל הכל על מגש של כסף.

מיכאל מלכיאור: עכשיו אנו צריכים לעשות את האקט הפורמאלי של אישור החוק המורכב הזה.

מיכאל מלכיאור: אני מבקש מחברי הכנסת הנוכחים להצביע על החוק.

מיכאל מלכיאור: ה צ ב ע ה בעד – 3 נגד – אין נמנעים – אין אני קובע, שכל חברי הכנסת תמכו בחוק, אין מסתייגים ואין נמנעים.

מיכאל מלכיאור: תודה רבה, הישיבה נעולה.